Diari Oficial de la Generalitat Valenciana


Sumari del DOGV 4760, del 25-05-2004 (2004/5193)

ORDE de 10 de maig de 2004, de la Conselleria de Benestar Social, per la qual es convoquen beques per a la realització de pràctiques de perfeccionament formatiu en les distintes unitats administratives d'esta Conselleria.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5193


Data del document
:   10-05-2004

Organisme emissor
:   Conselleria de Benestar Social

Tipus de document
:   Ordre

Descriptors 

:   * professió jurídica
    * psicologia
    * sociologia
    * ajuda pública
    * suport econòmic
    * ciència política
    * ciència econòmica
    * professió de la comunicació
    * assignació per estudis

ORDE de 10 de maig de 2004, de la Conselleria de Benestar Social, per la qual es convoquen beques per a la realització de pràctiques de perfeccionament formatiu en les distintes unitats administratives d'esta Conselleria. [2004/5193]
  
La Conselleria de Benestar Social convoca la concessió de 18 beques per a la realització de pràctiques formatives, a fi de facilitar la formació complementària, l'adquisició de noves aptituds, i l'especialització i el perfeccionament curricular de jóvens universitaris, en l'àmbit de l'administració pública valenciana.
  
D'altra banda, i amb l'objecte d'ampliar la protecció social, es reserva una quota per a persones amb discapacitats físiques i sensorials.
  
L'anterior actuació es troba recollida en els objectius i les activitats del programa 311.10 Direcció i Servicis Generals, amb suficient consignació pressupostària en els pressupostos de la Generalitat Valenciana per a l'exercici 2004.
  
En virtut de les facultats que em conferix el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, l'article 35 de la Llei de la Generalitat Valenciana 5/1983, de 30 de desembre, de Govern Valencià i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Convocar concurs públic per a la concessió d'un màxim de 18 beques per a la realització de pràctiques de perfeccionament formatiu en les diferents unitats administratives de la Conselleria de Benestar Social i aprovar les bases que regulen esta convocatòria i que figuren en l'annex primer, així com el model de sol·licitud i de declaració responsable que s'inserixen com a annexos segon i tercer, respectivament.
  
Article 2
  
Les beques tindran un import màxim global de 90.936,00 euros, que s'imputaran a càrrec de l'aplicació pressupostària 94.12.53.0832.316.87.4, línia de subvenció T 1819 del pressupost de la Generalitat Valenciana per a l'any 2004.
  
Article 3
  
Correspondrà a la Subsecretaria de la Conselleria de Benestar Social la resolució de la convocatòria, així com la facultat d'adoptar les resolucions necessàries per al desenrotllament i l'execució d'esta, complint allò que disposa l'article cinqué, punt 1, apartat h) del Decret 108/1992, de 6 de juliol, del Govern Valencià, pel qual es regula la concessió de beques i en la Resolució del conseller de Benestar Social de 30 de gener del 2001, sobre delegació de l'exercici de competències en determinats òrgans de la Conselleria.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Contra la present Orde podrà interposar-se recurs potestatiu de reposició davant de la consellera de Benestar Social, en el termini d'un mes des de la seua publicació, segons els articles 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu, d'acord amb el que preveu els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, dins del termini de dos mesos, a comptar des de l'endemà de la publicació, davant la sala Contenciosa Administrativa del Tribunal Superior de Justícia de la Comunitat Valenciana.
  
València, 10 de maig de 2004
  
La consellera de Benestar Social
  
Alicia de Miguel García
  
ANNEX I
  
Bases de la convocatòria per a la concessió d'un máxim de 18 beques per a la realització de pràctiques de formació en les distintes unitats administratives de la Conselleria de Benestar Social
  
Primera. Objecte
  
La present convocatòria té com a objecte la concessió, conforme als principis de publicitat i concurrència competitiva, d'un màxim de 18 beques per a facilitar la formació complementària, l'adquisició de noves aptituds i l'especialització i el perfeccionament curricular de jóvens universitaris, en l'àmbit de l'administració pública valenciana.
  
Segona. Requisits dels sol·licitants
  
Podran optar a l'obtenció d'una beca els que reunisquen els requisits següents:
  
a) Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals realitzats per la Unió Europea i ratificats per Espanya, s'aplique la lliure circulació de persones.
  
b) Els aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà en el procés de selecció.
  
c) Residir a la Comunitat Valenciana.
  
d) No patir malaltia o estar afectat per limitació física o psíquica que siga incompatible amb l'acompliment de la beca.
  
e) Estar en possessió de la titulació universitària expressada en la base tercera, segons la classe de beca que se sol·licite.
  
f) No tindre concedida en l'actualitat qualsevol altra beca o ajuda que poguera concedir-se per esta o semblant activitat
  
El compliment temporal dels requisits s'entendrà referit a la data de finalització del termini de presentació de sol·licituds.
  
Tercera. Nombre de beques, classes i titulació exigida
  
Els aspirants, hauran d'estar en possessió de la titulació que a continuació s'expressa, segons la classe de beques que sol·liciten:
  
- Classe A: Llicenciats en Dret. Nombre de beques: 10
  
- Classe B: Llicenciats en Ciències de la Informació - especialitat periodisme. Nombre de beques: 5
  
- Classe C: Llicenciats en Psicologia, llicenciats en Antropologia Social i Cultural, llicenciats en Economia, llicenciats en Sociologia, llicenciats en Ciències Polítiques. Nombre de beques: 3
  
A fi d'ampliar la protecció social, almenys dos de les beques de les convocades s'han previst per a la seua provisió per persones amb discapacitat física o sensorial, per a això hauran de tindre acreditada la dita qualificació de minusvalidesa en un grau igual o superior al 33%.
  
Total beques convocades: 18
  
Quarta. Dotació, duració i pagament de les beques
  
Les beques estan dotades cada una d'elles amb 842 euros mensuals. D'elles es practicaran les retencions legals oportunes, sent l'import total de les 18 beques de 90.936,00 euros, que es pagaran a càrrec de l'aplicació pressupostària 25.95.91.2073.116.11.6, línia de subvenció T 1819 del pressupost de la Generalitat Valenciana per a l'any 2004.
  
L'import de la beca s'abonarà mensualment, amb el previ certificat del cap del Servici on el becari realitze la pràctica.
  
El període de gaudi de les beques començarà el dia indicat en la Resolució de la present convocatòria, la qual serà publicada en el Diari Oficial de la Generalitat Valenciana, i finalitzarà el 31 de desembre del 2004.
  
No obstant això, el dit període podrà prorrogar-se a l'exercici 2005 i fins a un màxim de 12 mesos, inclòs el període de pròrroga, sempre que existisca consignació pressupostària adequada i suficient en el pressupost de la Generalitat Valenciana per a l'esmentat exercici.
  
Cinquena. Formalització i termini de presentació de sol·licituds
  
Les persones aspirants a la beca presentaran en el termini de 15 dies hàbils a comptar des de l'endemà de la publicació de la present orde en el Diari Oficial de la Generalitat Valenciana, una sol·licitud, segons model que es detalla en l'annex segon.
  
Els candidats hauran de presentar la dita sol·licitud en el Registre General de la Conselleria (Passeig de l'Albereda, 16, de València (46415) o en les direccions territorials de la Conselleria de Benestar Social d'Alacant, de Castelló i de València (síties en la c/ del Teatre, 37 (03899), av. Hermanos Bou, 81 (12202) i av. Baró de Càrcer, 36 (46012), respectivament) o per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot adjuntant la documentació següent:
  
- Fotocòpia compulsada del seu document nacional d'identitat (DNI) o document d'identificació d'estrangeria (NIE)
  
- Si no té la la nacionalitat espanyola, documentació suficient que acredite que l'aspirant és nacional d'un estat membre de la Unió Europea o nacional d'aquells estats a què, en virtut de tractats internacionals realitzats per la Unió Europea i ratificats per Espanya, s'aplique la lliure circulació de persones
  
- Documentació que justifique que l'aspirant residix a la Comunitat Valenciana.
  
- Documentació que justifique que l'aspirant no patix malaltia que impedisca l'exercici de la beca.
  
- Documentació que justifique que l'aspirant té cobertura sanitària.
  
- Currículum, en què es farà constar les dades personals, data i lloc de naixement, domicili a efectes de notificacions, telèfons, correu electrònic, així com les dades acadèmiques i les professionals i una fotografia mida carnet de l'aspirant.
  
Els sol·licitants acreditaran les titulacions, els cursos i els mèrits que s'hagen al·legat en el currículum i que guarden relació amb el barem que s'especifica en la base sisena de la present convocatòria:
  
- Fotocòpia compulsada del títol o expedient acadèmic - o del depòsit de les taxes per a l'expedició del títol, si és procedent- i certificat oficial de qualificacions ?o fotocòpia compulsada- amb expressió de la nota mitjana d'este.
  
- Memòria, d'una extensió màxima de 5 folis sobre el tema que més endavant s'especifica.
  
- Certificats o acreditacions dels mèrits i cursos al·legats en el currículum i que guarden relació amb el barem que s'especifica en la base sisena.
  
Tots els mèrits que s'al·leguen en el currículum hauran de ser acreditats documentalment, per mitjà d'original o fotocòpia compulsada, en el moment de presentació de les sol·licituds. No es tindrà en compte cap mèrit al·legat i que no estiga justificat documentalment.
  
El compliment temporal dels mèrits s'entendrà referit a la data de finalització del termini de presentació de sol·licituds.
  
Serà causa d'exclusió la no presentació de la Memòria, la presentació d'una Memòria d'extensió superior a l'assenyalada, així com l'incompliment dels requisits assenyalats en el base segona.
  
Si la sol·licitud no reunix totes les dades exigides o falta documentació acreditativa, es requerirà a l'interessat perquè, en un termini de deu dies naturals, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició amb la prèvia resolució, de conformitat amb l'article 71 de la Llei 30/ 1992, de Règim Jurídic de les Administracions Públiques i del Procediment Administratiu Comú, en la seua redacció donada per Llei 4/ 1999.
  
Durant este termini d'esmena no s'admetrà documentació relativa a mèrits que no hagen sigut ja al·legats durant el termini de presentació de sol·licituds.
  
Sisena. Selecció dels concursants
  
Per a l'examen de sol·licituds de la beca, es constituirà una Comissió Avaluadora, que elaborarà l'oportuna proposta d'adjudicació de les beques, en el termini de dos mesos des de la finalització del termini de presentació de les sol·licituds.
  
La dita Comissió adaptarà el seu funcionament al que establix la present convocatòria i, de manera subsidiària, a la Llei de Procediment Administratiu Comú i Règim Jurídic, 30/1992.
  
Estarà presidida per la secretària general administrativa de la Conselleria de Benestar Social i formaran part d'esta com a vocals: la cap de l'Àrea de Coordinació de la Secretaria Autonòmica, la cap de l'Àrea de Planificació, la cap del Servici de Contractacions i Inversions i el cap del Servici de Formació i Qualitat en Recursos Humans.
  
Com a secretari de la Comissió participarà un tècnic de l'Àrea de Planificació, amb veu però sense vot.
  
Els membres de la Comissió Avaluadora podran ser assessorats, en qualsevol cas, pel personal tècnic o professional que es considere necessari, que podrà assistir amb veu però sense vot.
  
A efectes organitzatius i amb l'objecte d'agilitzar el procés de selecció els membres de la Comissió podran delegar la seua presència en les reunions que es realitzen i la Comissió Avaluadora podrà dividir-se en subcomissions amb un quòrum mínim de tres membres que avaluen la documentació aportada. Estes actuacions s'incorporaran per la Comissió en un Acta definitiva.
  
La selecció dels becaris vindrà donada per la puntuació obtinguda per l'aplicació del barem següent:
  
- Expedient acadèmic. Es valorarà amb relació a la qualificació mitjana de l'expedient ?segons el certificat acadèmic- fins a 8 punts, de la manera següent:
  
Aprovat: 4 punts
  
Notable o excel·lent: 8 punts
  
- Coneixements de valencià: fins a 1 punt, d'acord amb el barem següent:
  
Nivell oral: 0,15 punts
  
Nivell elemental: 0,30 punts
  
Nivell mitjà: 0,75 punts
  
Nivell superior: 1,00 punt
  
Només es valoraran els certificats homologats per la Junta Qualificadora de Coneixements de Valencià i es puntuarà exclusivament el nivell més alt obtingut.
  
- Coneixements d'idiomes comunitaris: fins a 3 punts.
  
Per a cada idioma comunitari, només es valoraran els títols expedits per l'Escola Oficial d'Idiomes, i es puntuarà a raó d'1 punt pel cicle superior, 0,60 punts pel cicle elemental i 0,2 punts per curs complet.
  
- Memòria: fins a 8 punts, en la qual, en un màxim de 5 folis, es desenvoluparà un dels següents temes:
  
Beques classe A: ?La positivització dels drets socials en els ordenaments jurídics comunitaris. Dels principis jurídics als drets subjectius?.
  
Beques classe B: ?Pla de comunicació corresponent a un programa de construcció de centres per a discapacitats impulsat per la Conselleria de Benestar Social a la Comunitat Valenciana?.
  
Beques classe C: ?Elaboració d'un Projecte d'investigació sobre l'impacte de l'augment de la població dependent en el model social europeu, amb especial referència a Espanya?.
  
Setena. Procediment de selecció
  
El procés de selecció es desenvoluparà de la manera següent:
  
En vista dels documents efectivament acreditats, la Comissió Avaluadora valorarà els mèrits que d'aquells es deduïsquen, d'acord amb els criteris i els barems establits en les bases cinquena i sisena.
  
Igualment es procedirà amb l'avaluació de la Memòria, especialment en els aspectes de ?creativitat i posada en pràctica- així com ?claredat i capacitat de síntesi en la seua exposició?.
  
Respecte a les memòries referides a les beques de ?classe A?, es valorarà a més el coneixement del Dret comparat europeu.
  
Respecte a les memòries referides a la ?classe C- s'haurà d'aportar ?des d'una òptica específica segons la llicenciatura aportada per l'aspirant- el disseny d'un projecte d'investigació en què almenys queden reflectits la definició, la hipòtesi de partida i els objectius que es pretenguen. Igualment es farà esment de les variables dependents i independents, recollida de les dades i el seu tractament posterior.
  
La Comissió Avaluadora podrà donar preferència als aspirants que no hagen gaudit anteriorment d'este tipus de beques en la Conselleria de Benestar Social.
  
S'exposarà la llista provisional ordenada segons la puntuació obtinguda, en el tauler de la Conselleria i de les direccions territorials d'esta, durant 10 dies per a la fase d'al·legacions.
  
Els supòsits d'empat es resoldran a favor de l'aspirant que presente millor expedient acadèmic, d'acord amb la valoració establida en la base sisena.
  
Una vegada finalitzat el procés de selecció, la Comissió Avaluadora elaborarà una proposta de concessió de beques que contindrà la relació de beneficiaris i una borsa de reserva, per orde de puntuació, per al cas de produir-se alguna renúncia o abandó.
  
Huitena. Concessió
  
La subsecretària de la Conselleria de Benestar Social dictarà en un termini d'un mes a partir de la proposta que li eleve la Comissió Avaluadora, una Resolució en què s'adjudiquen les beques i es constituïsca la borsa de reserva a què es referix la base setena.
  
La resolució de concessió es publicarà, dins del termini indicat en el paràgraf anterior, en el Diari Oficial de la Generalitat Valenciana, acte que, d'acord amb els articles 58 i 59 de la Llei 30/1992 de Règim Jurídic de les Administracions Públiques i del Procediment Administratiu Comú, produirà els efectes de notificació als interessats.
  
Sense perjuí de l'anterior, la resolució s'inserirà en els taulers de la Conselleria de Benestar Social i de les direccions territorials de la Conselleria.
  
Novena. Obligacions dels becaris
  
La condició de becari no implica cap vinculació laboral o administrativa amb la Conselleria de Benestar Social i la seua concessió i aprofitament serà incompatible amb el gaudi d'altres beques, ajudes o treballs que suposen concurrència amb l'objecte i la dedicació de les presents o que impedisca el compliment de les obligacions com a becari.
  
Als efectes de verificar el compliment del que disposa l'apartat anterior, les persones adjudicatàries de les beques hauran de presentar, amb anterioritat a la data d'inici del seu exercici, una declaració responsable ?el model de la qual figura com annex tercer- expressiva de les següents circumstàncies personals:
  
- Estar al corrent de les obligacions fiscals i complir amb les bases de la convocatòria i la resta de normes que resulten d'aplicació.
  
- No ser beneficiari de cap altra beca que poguera concedir-se per a esta o semblant activitat.
  
- No ser beneficiari d'ajudes i no mantindre relació laboral que suposen concurrència amb l'objecte i dedicació de les presents.
  
Seran obligacions dels becaris:
  
1. Començar el gaudi de la beca el dia que s'assenyale.
  
2. Exercir l'activitat, objecte d'esta convocatòria, davall la supervisió del cap del Servici en què realitze la pràctica formativa, d'acord amb la distribució que organitze l'òrgan que exercix la tutela, amb un horari màxim de 35 hores setmanals.
  
3. Presentar un informe dins dels 15 dies posteriors al terme de cada semestre natural, que contindrà la menció de les activitats i els estudis realitzats en el període.
  
La subsecretària de la Conselleria assignarà els becaris als distints departaments i als servicis administratius. Els caps del Servici on exercisca les seues tasques el becari ordenaran les activitats i delimitaran el nombre d'hores presencials d'estos durant el funcionament dels servicis, perquè quede acreditada la seua assistència, tot això segons els criteris dels seus servicis i la formació que tinga el becari. A més, programaran les activitats que han de desenrotllar en el departament, tot actuant com a tutor formatiu i avaluaran l'activitat d'este en la forma que es considere més convenient, atenent a les seues característiques .
  
L'incompliment pel becari de les seues obligacions podrà donar lloc a la privació de la beca pel temps que quedara de gaudi, sense perjuí de les altres responsabilitats que resultaren exigibles.
  
Davant de les incidències, renúncies, abandons o incompliments que deixen vacant una beca, es procedirà a cobrir la mateixa segons l'orde establit en la borsa de reserva que resulte del procés de selecció.
  
Amb el previ informe de la Comissió Avaluadora, la subsecretària resoldrà les incidències que es produïsquen durant el període de gaudi de les beques, i podrà deixar sense efecte estes, mitjançant l'audiència de l'interessat i vist l'expedient contradictori, en els supòsits d'incompliment de les obligacions, no realitzar l'activitat que va motivar la concessió o deixar de reunir els requisits exigits en la present convocatòria.
  
Si no existira disponible pressupostari suficient, la subsecretària de la Conselleria podrà disposar l'assignació de noves beques de conformitat amb la borsa de reserva prioritzada existent.
  
La Conselleria de Benestar Social se reserva la facultat de deixar deserta totalment o parcialment, l'adjudicació de les beques convocades i d'interpretar el contingut d'estes bases.
  
Deu. Assegurança d'accident